text:
Kgang ya Botshelo
Re Nnile Ditsala Dingwaga di le 60
Mo maitseboeng mangwe ka 1951 go le selemo, makawana a le manè, a a leng mo masimologong a dingwaga tsa bo20, a ne a eme mo difounong tse di bapileng tsa batho botlhe kwa Ithaca, New York, kwa U.S.A., a itumetse, a founela kwa Michigan, Iowa, le California. Ba ne ba na le dikgang tse di monate go di itsise ba bangwe!
KA FEBRUARY, babulatsela ba le 122 ba ne ba goroga kwa South Lansing, New York, go nna gone mo tlelaseng ya bo17 ya Sekolo sa Gileade. Mo bathong ba e neng e tla nna barongwa, go ne go na le Lowell Turner, William (Bill) Kasten, Richard Kelsey le Ramon Templeton. Go ise go ye kae Lowell le Bill, ba ba tswang kwa Michigan, Richard yo o tswang kwa Iowa le Ramon yo o tswang kwa California ba ne ba nna ditsala tse dikgolo.
Dikgwedi di ka nna tlhano moragonyana, mongwe le mongwe o ne a itumetse tota fa go itsisiwe gore Mokaulengwe Nathan Knorr yo o tswang kwa ntlokgolo ya lefatshe lotlhe o tla tla go bua le baithuti. Bakaulengwe bano ba banè ba ne ba kopile gore fa go kgonega ba direle mmogo kwa nageng e le nngwe. A jaanong ba ne ba tla bolelelwa gore ba tla direla kwa nageng efe e le barongwa? Ee, ruri!
Ba ne ba swegaswega pelo fa Mokaulengwe Knorr a simolola go bua le tlelase yotlhe a itsise mongwe le mongwe kabelo ya gagwe ya kwa nageng e sele. Batho ba ntlha ba ba neng ba bilediwa kwa seraleng e ne e le makawana ao a manè a a neng a tshogile mme gone a itumeletse go itse gore kgabagare a tla nna mmogo! Le fa go ntse jalo a ne a tla ya kae? Batho ba ba neng ba tsena tlelase le bone ba ne ba gakgametse, ba ne ba opa diatla fa go itsisiwe gore ba tla ya go direla kwa Jeremane.
Basupi ba ga Jehofa lefatshe lotlhe ba ne ba kgatlhiwa ke pego ya go ikanyega ga Basupi kwa Jeremane go simolola ka 1933 mo pusong ya ga Hitler go ya pele. Baithuti ba le bantsi ba ne ba gakologelwa kafa ba ileng ba rulaganya ka gone diaparo le dibokose tse di tswang kwa mokgatlhong wa CARE (Cooperative for American Remittances to Europe [mokgatlho o o abang dilwana tse di tla dirisiwang ke bafalodi ba Ntwa ya Lefatshe ya II]) tse di neng di tla romelwa kwa bakaulengweng ba kwa Yuropa morago ga Ntwa ya Lefatshe ya II. Batho ba Modimo kwa Jeremane ba ile ba tlhoma sekao se se tlhomologileng sa go nna le tumelo, maikemisetso, bopelokgale le go ikanya Jehofa. Lowell o gopola gore o ne a akanya jaana: ‘Jaanong re tlile go itse sentle bakaulengwe bano ba rona le bokgaitsadi ba ba ba rategang.’ Ga go gakgamatse go bo batho botlhe ba ne ba itumetse thata jaana le go bo ba ne ba batla go leletsa ba malapa a bone le ditsala megala mo maitseboeng ao!
MO TSELENG GO YA KWA JEREMANE
Ka July 27, 1951, sekepe sa Homeland se ne sa tloga kwa boemakepe jo bo kwa Nokeng ya East, kwa New York mme ditsala tseno tse nnè di ne di le mo loetong lwa malatsi a le 11 go ya kwa Jeremane. Mokaulengwe Albert Schroeder, yo e neng e le mongwe wa batlhatlheledi ba bone kwa Gileade mme moragonyana e ne ya nna leloko la Setlhopha se se Laolang, o ne a ba rutile dipolelwana di se kae tsa Sejeremane. Jaanong e re ka ba ne ba na le bapalami mmogo le bone ba le mmalwa ba ba neng ba bua Sejeremane, gongwe ba ne ba ka ithuta ka mo go oketsegileng. Mme go bonala bapalami bao ba ne ba bua Sejeremane ka ditsela tse di farologaneng tsa kwa ba goletseng teng. Ruri go ne go tlhakanya tlhogo!
Mo mosong wa Labobedi ka August 7, morago ga go itshokela go nna ba feroga sebete mo sekepeng, kgabagare bakaulengwe ba ne ba goroga kwa Hamburg kwa Jeremane. Gongwe le gongwe kwa ba neng ba tsamaya gone ba ne ba bona tshenyo e e bakilweng ke ntwa e e neng e khutlile dingwaga di le thataro pele ga foo. Ba ne ba utlwisitswe botlhoko ke se ba neng ba se bona mme ba ne ba tsaya loeto ka terena ba ya kwa Wiesbaden, kwa ofisi ya lekala e neng e le gone.
Mo mosong wa Laboraro ba ne ba kopana le Mosupi mongwe wa Mojeremane—yo o neng a na le leina le le tlwaelegileng la Sejeremane! Hans o ne a ba tsaya kwa seteisheneng sa terena a ba isa kwa Bethele, mme o ne a ba tlogela le kgaitsadi mongwe yo o godileng yo o neng a sa bue Seesemane gotlhelele. Le fa go ntse jalo, go bonala a ne a akanya gore bothata jwa go sa bue puo e e tshwanang bo ka baakanngwa ka go buela kwa godimo. Mme gone, le fa a ile a nna a oketsa modumo wa lentswe, ene le bakaulengwe bao ba banè ba ne ba nna ba sa tlhaloganyane. Kgabagare Mokaulengwe Erich Frost yo e neng e le motlhanka wa lekala, o ne a tla go ba dumedisa ka Seesemane. Dilo di ne tsa tokafala.
Go ela kwa bofelong jwa August, bakaulengwe bano ba banè ba ne ba nna gone mo kopanong ya bone ya ntlha ya Sejeremane ya “Kobamelo e e Phepa” kwa Frankfurt am Main. Tlhagafalo e bakaulengwe bano ba neng ba na le yone ya go nna barongwa le keletso ya go rera e ne ya oketsega fa ba bona tlhora ya batlakopanong ba le 47 432 le go kolobediwa ga batho ba le 2 373. Le fa go ntse jalo, malatsi a le mmalwa morago ga foo, Mokaulengwe Knorr o ne a ba bolelela gore ba ne ba abetswe go direla kwa Bethele.
Boitumelo jo ba nnileng le jone mo dikabelong tsa bone, bo ne jwa ba tlhatswa pelo tota gore ka metlha Jehofa o itse se se molemolemo
E re ka Ramon a ne a rata tiro ya borongwa, o ne a kile a gana go ya go direla kwa Bethele kwa United States. Richard le Bill bone ba ne ba ise ba akanyetse go direla kwa Bethele. Mme boitumelo jo ba nnileng le jone moragonyana mo dikabelong tsa bone, bo ne jwa ba tlhatswa pelo tota gore ka metlha Jehofa o itse se se molemolemo. Ka jalo, ruri go botlhale go letla Jehofa a re kaela go na le go itirela maratwaepelo! Yo o ithutileng thuto eno o tla itumelela go direla Jehofa gongwe le gongwe a dira kabelo nngwe le nngwe e a e neilweng.
VERBOTEN!
Batho ba le bantsi kwa lelapeng la Bethele ya kwa Jeremane ba ne ba itumeletse go nna le Baamerika ba ba neng ba tla ithuta go bua Seesemane le bone. Le fa go ntse jalo, letsatsi lengwe mo phaposing ya bojelo, toro ya bone e ne ya fedisiwa ka tshoganyetso. Mokaulengwe Frost yo gantsi a neng a bua ka matlhagatlhaga, o ne a simolola go bua Sejeremane a bua sengwe se go neng go lebega se le masisi thata. Bontsi jwa batho ba ne ba didimala, ba tlhomile matlho mo dijong. Le fa bakaulengwe bano ba ne ba sa kgone go tlhaloganya se se neng se buiwa, ka bonya ka bonya ba ne ba simolola go lemoga gore se se neng se buiwa se ne se amana le bone. Ka jalo, fa Mokaulengwe Frost a ne a buela kwa godimo a galefile a re, “VERBOTEN!” (“Ga go a letlelelwa!”) mme a boeletsa mafoko ao ka lentswe le le kwa godimo e le go gatelela, ba ne ba sa nnisege. Ke eng se ba se dirileng se se bakileng kgalefo eo?
Fa ba fetsa go ja, botlhe ba ne ba itlhaganelela kwa diphaposing tsa bone. Moragonyana mokaulengwe mongwe o ne a tlhalosa jaana: “E le gore lo kgone go re thusa, lo tshwanetse go bua Sejeremane. Ke gone ka moo, Mokaulengwe Frost a ileng a bua gore go fitlhela lo ithuta puo eno, go bua Seesemane le lona ga go a letlelelwa.”
Lelapa la Bethele le ne la ikobela taelo eo ka bonako. Seno se ne sa thusa bakaulengwe bano ba banè go ithuta Sejeremane le go ithuta gore kgakololo e ba e newang ke mokaulengwe yo o lorato, gantsi e molemo, tota le fa kwa tshimologong go se motlhofo go e dirisa. Kgakololo ya ga Mokaulengwe Frost e ne e bontsha gore o kgatlhegela botswelopele jwa phuthego ya ga Jehofa le tsela e a ratang bakaulengwe ba gagwe ka yone. * Ga go gakgamatse gore bonè jono bo ne jwa mo rata fa nako e ntse e tsamaya!
GO ITHUTA MO DITSALENG TSA RONA
Re ka ithuta thuto e e molemo mo ditsaleng tse di boifang Modimo mme seo se ka re thusa go nna ditsala tsa ga Jehofa tse di botoka. Bakaulengwe bano ba banè ba ithutile go le gontsi mo bakaulengweng le bokgaitsadi ba ba ikanyegang ba kwa Jeremane—ba bantsi gore re ka ba umaka ka maina—mme gape ba ithutile mo go bone ka bobone. Richard a re: “Lowell o ne a ithutile Sejeremane mme o ne a dira sentle mo go sone, le fa go ntse jalo rona rotlhe re ne re dira sotlhe se re ka se kgonang gore re se itse. E re ka e ne e le ene yo mogolo mo setlhopheng sa rona, ke ene yo re neng re ya kwa go ene fa re na le bothata ka puo eo e bile o ne a re etelela pele.” Ramon ene o gakologelwa jaana: “Ruri ke ne ke itumetse fa mokaulengwe mongwe wa kwa Switzerland a ne a re naya lefelo la bonno kwa ntlong ya gagwe kwa Switzerland gore re ye go ikhutsa gone, morago ga ngwaga re le kwa Jeremane! Re ne re tla nna dibeke tse pedi koo re se na bothata jwa go bua Sejeremane! Le fa go ntse jalo, ke ne ke sa itse se Lowell a neng a tla se dira. O ne a re pateletsa gore re bale re bo re tlotle ka temana ya letsatsi moso mongwe le mongwe—ka Sejeremane! Mme ga a ka a fetola tshwetso eo. Mme gone re ne ra ithuta thuto e e botlhokwa. Latela kaelo ya ba ba go batlelang se se molemo, tota le fa ka dinako dingwe o sa dumalane le se ba se buang. Boikutlo jono bo re solegetse molemo fa dingwaga di ntse di ya mme bo re thusitse gore re kgone go ikobela taelo ya puso ya Modimo.”
Gape ditsala tseno tse nnè di ne tsa ithuta go anaanela dinonofo tse mongwe le mongwe a neng a na le tsone, fela jaaka Bafilipi 2:3 e re: “Ka mogopolo o o ikokobeditseng . . . [tsayang] ba bangwe ba le kwa godimo ga lona.” Ka jalo, gantsi ba bangwe ba ne ba kopa Bill gore a dire ditiro dingwe tse bone ba neng ba dumalana gore a ka kgona go di dira botoka go ba gaisa. Lowell a re: “Fa go ne go tlhokega gore go tsewe dikgato tse di masisi kgotsa tse di sa itumediseng gore go rarabololwe dikgwetlho dingwe, re ne re bolelela Bill. O ne a na le tsela e e botlhale ya go rarabolola dilo tse di sa itumeditseng ka tsela e rotlhe re neng re dumalana gore re tshwanetse go dira ka yone mme gone re se na bopelokgale kgotsa bokgoni jwa go dira jalo.”
MANYALO A A ITUMETSENG
Makawana ano otlhe a le manè a ne a dira tshwetso ya go nyala. Botsala jwa bone bo ne bo theilwe mo loratong lo ba neng ba rata Jehofa ka lone le tirelo ya nako e e tletseng, ka jalo ba ne ba ikemiseditse go batla balekane ba ba iketleeleditseng go baya Jehofa kwa pele mo matshelong a bone. Tirelo ya nako e e tletseng e ne e ba rutile gore go aba go molemo go na le go amogela le gore dilo tse di direlwang Bogosi di tshwanetse go tla pele ga dilo tse motho a di ratang. Ka jalo, ba ne ba tlhopha bokgaitsadi ba ka bobone ba neng ba setse ba tsenetse tirelo ya nako e e tletseng. Seo se ne sa felela ka manyalo a manè a a itumetseng le a a nonofileng.
Gore lenyalo kgotsa botsala bo nonofe, Jehofa o tshwanetse go nna mo kamanong eo. (Mor. 4:12) Tota le fa moragonyana Bill le Ramon ba ile ba tlhokafalelwa ke balekane, boobabedi ba ne ba itumeletse tsela e basadi ba bone ba ba ikanyegang ba neng ba ba ema nokeng ka yone. Lowell le Richard ba tswelela ba na le kemonokeng ya basadi ba bone, mme Bill yo o neng a nyala gape, o ne a tlhopha mosadi ka botlhale gore a kgone go tswelela a le mo tirelong ya nako e e tletseng.
Fa dingwaga di ntse di ya, dikabelo tsa bone di ne tsa dira gore ba ye kwa mafelong a a farologaneng—kwa Jeremane, Austria, Luxembourg, Canada, le kwa United States. Ka ntlha ya seo, ditsala tseo tse nnè di ne di sa kgone go fetsa nako e ntsi mmogo jaaka di ne di ka rata. Mme gone, le fa ba ne ba le kgakala mongwe go yo mongwe, ka metlha ba ne ba golagana, ba ipela le yo mongwe fa a segofaditswe mme ba lela mmogo fa ba wetswe ke masetlapelo. (Bar. 12:15) Ditsala tse di tshwanang le tseo di tshwanetse go tsewa di le botlhokwa mme le ka motlha ga di a tshwanelwa go tseelwa kwa tlase. Ke dimpho tse di molemo tse di tswang kwa go Jehofa. (Dia. 17:17) Mo lefatsheng gompieno, go thata go bona ditsala tsa mmatota. Mme gone, Mokeresete mongwe le mongwe wa boammaaruri a ka nna le ditsala di le dintsi. E re ka re le Basupi ba ga Jehofa, re itumelela botsala le badumedimmogo le rona ba lefatshe lotlhe, mme mo godimo ga moo, re itumelela botsala le Jehofa Modimo le Jesu Keresete.
Ditsala tseno tse nnè di ile tsa nna le mathata mangwe mo matshelong a tsone, fela jaaka mongwe le mongwe wa rona—e ka tswa e le ka ntlha ya kutlobotlhoko ya go latlhegelwa ke molekane, kgatelelo ya maikutlo ka ntlha ya go itshokela bolwetse jo bo masisi, go amega ka go tlhokomela batsadi ba ba godileng, mathata a go godisa ngwana o le mo tirelong ya nako e e tletseng, letshogo le o nnang le lone fa o newa dikabelo tse disha tsa puso ya Modimo mme jaanong, mathata a a ntseng a oketsega a botsofe. Le fa go ntse jalo, gape ba a itse gore ditsala—tse di gaufi le tse di kgakala—di thusa batho ba ba ratang Jehofa go lebana le kgwetlho nngwe le nngwe ka katlego.
DITSALA TSE DI NANG LE TSHOLOFELO YA BOTSHELO JO BO SA KHUTLENG
Ruri go a itumedisa gore makawana ano a ne a ineela mo go Jehofa a sa ntse a le masha, Lowell a le dingwaga di le 18, Ramon di le 12, Bill di le 11, Richard ene di le 10 mme fa ba le magareng ga dingwaga di le 17 le 21, botlhe ba ne ba tsenela tirelo ya nako e e tletseng. Ba ne ba dira se Moreri 12:1, e neng ya ba kgothaletsa gore ba se dire: “Jaanong, gakologelwa Mmopi wa gago yo Mogolo mo malatsing a bokau jwa gago.”
Fa o le lekawana la Mokeresete, fa go kgonega amogela taletso ya ga Jehofa ya go tsenela tirelo ya nako e e tletseng. Mme bopelonomi jo bo sa tshwanelang jwa Modimo bo ka go thusa gore o nne le boipelo—fela jaaka ditsala tseno tse nnè—jwa go direla mo tirong ya potologo, ya kgaolo kgotsa ya go etela makala; kgotsa go direla kwa Bethele go akaretsa le mo Dikomiting tsa Makala; go nna motlhatlheledi mo Sekolong sa Bodiredi sa Bogosi kgotsa sa Tirelo ya Bobulatsela; le go neela dipuo kwa dikopanong tse dikgolo le tse dinnye. A bo ditsala tseno tse nnè di ile tsa itumela jang ne go bo batho ba le diketekete ba ile ba solegelwa molemo ke tiro ya bone! Seno sotlhe se ile sa kgonega ka gonne fa e ne e le makawana ba ne ba amogela taletso e e lorato ya ga Jehofa ya go mo direla ka moya otlhe.—Bakol. 3:23.
Gompieno, Lowell, Richard, le Ramon ba direla gape mmogo kwa ofising ya lekala e jaanong e leng kwa Selters kwa Jeremane. Ka maswabi, Bill o tlhokafetse ka 2010 a ntse a direla e le mmulatsela yo o kgethegileng kwa United States. Loso lo ne lwa fedisa botsala jo bakaulengwe bano ba banè ba nnileng le jone dingwaga di ka nna 60! Lefa go ntse jalo, Modimo wa rona e bong Jehofa ga a ke a lebala ditsala tsa gagwe. Re ka tlhomamisega gore mo pusong ya Bogosi jwa gagwe, botsala jwa Mokeresete mongwe le mongwe jo bo sentsweng ke loso ka nakwana bo tla nna gone gape.
“Mo dingwageng tsotlhe di le 60 tsa botsala jwa rona, ga ke gopole nako epe fela e e sa itumediseng e re nnileng le yone”
Pele fela ga Bill a tlhokafala o ne a kwala jaana: “Mo dingwageng tsotlhe di le 60 tsa botsala jwa rona, ga ke gopole nako epe fela e e sa itumediseng e re nnileng le yone. Ka metlha, kamano ya rona e nnile sengwe se se kgethegileng thata mo go nna.” Mme ditsala tsa gagwe di le tharo, di na le tsholofelo ya gore botsala jwa bone bo tla tswelela mo lefatsheng le lesha, di ne tsa oketsa seo ka mafoko a a reng, “Mme botsala joo bo tla tswelela ka bosakhutleng.”
^ ser. 17 Kgang e e itumedisang ya ga Mokaulengwe Frost e ne ya gatisiwa mo go Tora ya Tebelo ya April 15, 1961, tsebe 244-249, (ka Seesemane).


c: text/html

text:
Setswana
Re sekolo se segolwane sa bana ba dilemo di le lesome (10) go ya go dile some a mabedi (20) ba mophato wa botlhano go fitlha go lesome le boraro.
Go na le barutwana ba le makgole a le supa le barutabana ba le some a matlhano. Morago ga go aloga go le gantsi barutwana ba tsweletsa dithuto tsa bona kwa diunibesithing.
Ahrensburg ke toropo eo e mo tikologong ya Schleswig Holstein, porofenseng eo e bophirima ba Germany e na le batho ba ba kana ka dikete di le some a mararo.
O ka e fitklhela magareng ga toropo ya Hamburg le Luebeck.
Dipontsho tsa toropo ke sefikantswe se se sweu go tloga ka ngwaga wa 1595 o ka se fitlhela gape mo internet aterese ya teng ke www.schloss-ahrensburg.de.
Text: Boitshoko Tlhoaele

robotstxt: allowed

filter: keep


text:
KAROLO 8
Loso Lwa ga Jesu lo Kaya Eng mo go Wena?
Jesu o ne a swa gore re kgone go tshela. Johane 3:16
Malatsi a le mararo fa Jesu a sena go swa, basadi bangwe ba ne ba etela lebitla la gagwe mme ba fitlhela le le lolea. Jehofa o ne a tsositse Jesu mo baswing.
Moragonyana Jesu o ne a itlhagisa mo baaposetoloing ba gagwe.
Ee, Jehofa o ne a tsositse Jesu mo baswing e le sebopiwa sa semoya se se maatla se se sa sweng. Barutwa ba ga Jesu ba ne ba mmona a tlhatlogela kwa legodimong.
Modimo o ne a tsosa Jesu mo baswing mme a mo dira Kgosi ya Bogosi jwa Modimo. Daniele 7:13, 14
Jesu o ne a ntshetsa batho botshelo jwa gagwe e le thekololo. (Mathaio 20:28) Modimo o dirisa thekololo eo gore re kgone go tshela ka bosakhutleng.
Jehofa o ne a tlhoma Jesu go nna Kgosi gore a buse mo lefatsheng. O tla busa le batho ba bangwe ba ba ikanyegang ba le 144 000 ba ba tsositsweng mo lefatsheng gore ba ye go tshela kwa legodimong. Jesu le ba ba 144 000 ba bopa puso e e siameng ya kwa legodimong—Bogosi jwa Modimo.—Tshenolo 14:1-3.
Bogosi jwa Modimo bo tla dira lefatshe paradaise. Ga go kitla go tlhola go nna le ntwa, bokebekwa, khumanego le tlala. Eleruri batho ba tla bo ba itumetse.—Pesalema 145:16.
Ithute mo go Oketsegileng
DIKGANG TSE DI TSWANG KWA MODIMONG!
Jesu Keresete ke Mang?
Ithute gore ke eng fa Jesu a ile a swa, thekololo ke eng le gore Jesu o dira eng gone jaanong.
DIKGANG TSE DI TSWANG KWA MODIMONG!
Bogosi Jwa Modimo ke Eng?
Kgosi ya Bogosi jwa Modimo ke mang, mme ke eng se Bogosi bo tla se fitlhelelang?


text:
BASHA BA BOTSA JAANA
Ke Tshwanetse go Itse Eng ka Metshameko ya Ileketeroniki?
Dipotso ka metshameko ya ileketeroniki
Kwa United States, kwa metshameko ya ileketeroniki e leng kgwebo e e dirang dibilionebilione tsa didolara gone . . .
Palogare ya dingwaga tsa batho ba ba tshamekang metshameko ya ileketeroniki ke dingwaga tse kae?
18
30
-
Batho ba ba tshamekang metshameko ya ileketeroniki, gantsi ke ba bong bofe?
Diperesente di le 55 ke basimane; diperesente di le 45 ke basetsana
Diperesente di le 15 ke basimane; diperesente di le 85 ke basetsana
-
Mo ditlhopheng tseno tse pedi, ke bafe ba bontsi jwa bone ba tshamekang metshameko eno?
Basetsana ba dingwaga tse 18 go ya kwa godimo
Basimane ba dingwaga tse 17 go ya kwa tlase
-
Dikarabo (di theilwe mo tshedimosetsong ya 2013):
B. 30.
A. Basetsana ke diperesente di le 45
—mo e ka nnang halofo —ya batshameki botlhe.
A. Basadi ba dingwaga tse 18 go ya kwa godimo ke diperesente tse 31 tsa batho ba ba tshamekang metshameko ya ileketeroniki, mme basimane ba dingwaga tse 17 go ya kwa tlase ke diperesente di le 19.
Dipalopalo tseno di ka go thusa go lemoga gore ke bomang ba ba tshamekang. Mme ga di go bontshe diphelelo
Se se molemo ka yone
O dumalana le mafoko afe mo go a a latelang a a kaga metshameko ya ileketeroniki?
“Ke tsela e e monate ya go atamalana le ba lelapa le ditsala.”
—Irene.
“Ke tsela e e molemo ya go itebatsa se se diregang mo botshelong.”
—Annette.
“E go thusa gore o kgone go akanya ka bonako.”
—Christopher.
“E go thusa go nna le bokgoni jwa go rarabolola dilo.”
—Amy.
“E dira gore tlhaloganyo ya gago e bereke; e dira gore o kgone go akanya, go rulaganya dilo le go loga maano.”
—Anthony.
“Metshameko mengwe e kgothaletsa batho go dirisana sentle e le setlhopha sa ditsala.”
—Thomas.
“Metshameko mengwe e go thusa go ikatisa mmele le go itekanela sentle.”
—Jael.
A o dumalana le mangwe a mafoko ao
● Baebele ya re go na le “nako ya tiragalo nngwe le nngwe kafa tlase ga magodimo,” go akaretsa boitlosobodutu.
Se se bosula ka yone
A metshameko ya ileketeroniki e go jela nako?
“Fa nka simolola go tshameka, go nna thata gore ke tlogele. Ke nna ke re, ‘Mma ke tshameke la bofelo!’ Go ise go ye kae, go setse go fetile diura di le mmalwa mme ke feditse nako e ntsi thata ke le fa pele ga sekirini!”
—Annette.
“Metshameko ya dibidio e ka go jela nako e ntsi thata. O fetsa diura di le dintsi o tshameka mme o bo o akanya gore o fitlheletse sengwe ka gonne o fentse metshameko e le metlhano, mme tota ga o a fitlhelela sepe gotlhelele.”
—Serena.
Sa botlhokwa: Fa o ka latlhegelwa ke madi, o ka nna wa kgona go a bona gape. Mme ga go a nna jalo ka nako. Ka jalo, ka tsela nngwe, nako e botlhokwa go feta madi. O se ka wa itetla go tsiediwa!
● Baebele ya re: “Tswelelang lo tsamaya ka botlhale . . . , lo ithekela nako nngwe le nngwe e e lo siametseng.”
A metshameko ya ileketeroniki e ama tsela e o akanyang ka yone?
“Fa o tshameka motshameko wa bidio, o dira se go ka tweng ke melato e o ka e otlhaelwang ka go isiwa kgolegelong kgotsa ka loso, go se tsapa le le go fisang pelo.”
—Seth.
“Mo metshamekong e le mentsi, o tshwanetse go fenya baba gore o fitlhelele mokgele wa gago. Gantsi seno se kaya go ba bolaya ka ditsela tse di farologaneng tse di setlhogo thata.”
—Annette.
“Ka dinako tse dingwe o ka raya ditsala tsa gago mafoko a o ka se dumeleng gore o a buile
—a a jaaka ‘Swa!’ kgotsa ‘Ke tlile go go bolaya!’ ” —Nathan.
Sa botlhokwa: Tila metshameko e e rotloetsang dilo tse Modimo a di tlhoileng, go akaretsa thubakanyo, boitsholo jo bo sa siamang jwa tlhakanelodikobo le tirisabadimo.
● Baebele ya re Jehofa o “tlhoile ope fela yo o ratang thubakanyo”
Se o ka akanyang ka sone: Go ya ka buka ya Getting to Calm, “go tshameka metshameko ya bidio e e nang le thubakanyo go ka ama boitshwaro go feta thelebishene, ka gonne mo go yone bana ga ba lebelele mogaka yo o setlhogo wa mmolai fela
Se tota se diregang
Basha ba le bantsi ba ithutile go dirisa metshameko ya ileketeroniki ka tekatekano. Akanya ka dikai tseno tse pedi.
“Nkile ka bo ke tshameka metshameko ya ileketeroniki go fitlha bosigo thata, ke ipolelela jaana: ‘Akere ke tlhoka go robala diura tse tlhano fela? Mma ke tshameke la bofelo.’ Mme jaanong ke ithutile go tshameka metshameko ya ileketeroniki ka selekanyo se se tshwanetseng. Ke bona go e tshameka e le boitlosobodutu jo bo monate jo nka bo dirang ka dinako dingwe. Mme sengwe le sengwe se tshwanetse go dirwa ka tekanyetso.”
—Joseph.
“Ke fokoditse nako e ke e fetsang ke tshameka metshameko eno mme ke kgona go dira dilo tse dintsi go feta pele! Ke kgonne go tokafatsa bodiredi jwa me, go leka go thusa ba bangwe mo phuthegong, tota le go ithuta go letsa seletswa sa mmino. Go na le dilo tse dingwe tse dintsi tse o ka di dirang!”
—David.
● Baebele ya re banna le basadi ba ba godileng mo tlhaloganyong ba “tekatekano mo mekgweng.” (1 Timotheo 3:
Sa botlhokwa: Go tshameka metshameko ya ileketeroniki e ka nna boitlosobodutu jo bo molemo fa go laolwa sentle. Mme o se ka wa letla metshameko e laola nako ya gago kgotsa e dira gore o se ka wa tlhola o tlhoma mogopolo mo dilong tse di botlhokwa mo botshelong. Go na le go tlhoma mogopolo thata mo go lekeng go fitlhelela mokgele mongwe mo motshamekong, a go ka se nne botoka go dirisa matsapa ao go fitlhelela mekgele ya gago gore o nne mofenyi mo botshelong jwa mmatota?


text:
Breast milk
Mashi a lebele ke mashi a a diriwang ke mabele a motho wa mme, a direlwa masea. mashi ke motswedi wa menontshane ya masea a a sa tswang go tsholwa pele ga ba simolola go ja le go sila dijo, masea a magolwane ba ka tswelela ba amusiwa ele gone fela kana go kopantswe le go ja dijo go tswa kgwedi tse thataro fa ngwana a simolola dijo.
Benefits[baakanya | edit source]
ngwana yo o ayang mo go mmagwe ke tsela e e tlwaelesegileng ya go bona mashi a lebele, mme mashi a ka gopiwa abo a nowa ka lebotlele,kopi kana leswana. Mashi a lebele a ka fiwa ke mme o sele e seng ene mmagwe ngwana , e ka nna ka go abela mashi a a pompilweng, kana fa mme a amusa ngwana ka lebele la gagwe mme ese ngwana wa gagwe.


text:
DITSHWANTSHO TSA MO SEKWALELONG
O se Ka wa Utlwa ka Dithaka Tsa Gago!
Bona gore o ka nna jang le maatla a go itirela ditshwetso.
Ithute mo go Oketsegileng
Tsela ya go Emelana le Kgatelelo ya Dithaka
Kgatelelo ya dithaka e ka dira gore batho ba ba siameng ba dire dilo tse di bosula. Ke eng se o tshwanetseng go se itse ka yone, mme o ka emelana le yone jang?
Nka Tila Thaelo Jang?
Ithute dikgato tse di mosola tse o ka di tsayang go fokotsa kgotsa go fedisa kgatelelo.
Ke Direng fa ke Kgothalediwa go Tlhakanela Dikobo?
A go siame go ineela? A o tla go ikwatlhaela?


text:
Dikarabo Tsa Dipotso Tsa Baebele
Motsadi yo o molemo ke yo o ntseng jang?
Go molemo gore bana ba golele mo lelapeng la batsadi ba ba ratanang le ba ba tlotlanang. (Bakolosa 3:14, 19) Fela jaaka Jehofa Modimo a ne a akgola Morwawe, batsadi ba ba molemo le bone ba rata bana ba bone e bile ba a ba akgola.—Bala Mathaio 3:17.
Rraarona yo o kwa legodimong o reetsa batlhanka ba gagwe fa ba mmulela mafatlha. Go molemo gore batsadi ba ithute mo sekaong sa gagwe le go reetsa se bana ba batlang go ba bolelela sone. (Jakobe 1:19) Le fa ka dinako dingwe bana ba leba dilo ka tsela e e sa siamang, batsadi ba tshwanetse go akanyetsa maikutlo a bone.—Bala Dipalo 11:11, 15.
O ka dira jang gore bana ba nne le maikarabelo?
E re ka o le motsadi, o na le boikarabelo jwa go tlhoma melao. (Baefeso 6:1) Ithute mo Modimong. Jehofa o bontsha gore o rata bana ba gagwe ka go ba tlhalosetsa melao ka tsela e e utlwalang le go ba bolelela ditlamorago tsa go sa e ikobele. (Genesise 3:3) Go na le go pateletsa batho go mo ikobela, o ba ruta gore ba ka solegelwa molemo jang ke go dira se se siameng.—Bala Isaia 48:18, 19.
Lwela go thusa bana ba gago go rata Modimo. Ba tla dira dilo ka botlhale le fa o seyo. E re ka Modimo a ruta ka go tlhoma sekao, le wena ruta bana ba gago go rata Modimo ka go ba tlhomela sekao.—Bala Duteronome 6:5-7; Baefeso 4:32; 5:1.
Ithute mo go Oketsegileng
O ka Dira Jang Gore Lelapa la Gago le Itumele?
Jehofa, Modimo yo o itumetseng, o batla gore malapa a itumele. Bona kgakololo e e mosola e Baebele e e nayang banna ba ba nyetseng, basadi ba ba nyetsweng, batsadi le bana.
Kafa Bana ba Fetolang Lenyalo ka Gone
A go nna le ngwana go ka nonotsha kamano ya lona?


text:
BASHA BA BOTSA JAANA
Popo Kgotsa Thutotlhagelelo?—Karolo 4: Nka Tlhalosa Jang Mabaka A go Bo ke Dumela Gore Dilo di Bopilwe?
O dumela gore dilo di bopilwe mme gone o etsaetsega go bolelela ba bangwe kwa sekolong. Gongwe buka ya gago ya sekolo e buelela thuto ya gore ditshedi di iphetogetse ka botsone go nna tse dingwe mme o tshwenyegile ka gore morutabana kgotsa baithuti ka wena ba tla go tshega. O ka nna pelokgale jang mme o tlhalose mabaka a go bo o dumela mo popong?
Go a kgonega!
O ka tswa o akanya jaana: ‘Ga ke botlhale jaana mo nka tlhalosang dilo tsa saense le go bua kgatlhanong le thutotlhagelelo.’ Nako nngwe Danielle o ne a na le boikutlo joo. A re: “Ke ne ke sa rate go ganetsana le morutabana le baithuti ka nna.” Diana a re: “Ba ne ba dirisa mafoko a saense a ke sa a itseng.”
Le fa go ntse jalo, boikaelelo jwa gago ga se go fenya kganetsano. Mme se se itumedisang ke gore ga o tlhoke go nna kgeleke mo dilong tsa saense gore o kgone go tlhalosa mabaka a go bo o dumela gore go na le mmopi yo o bopileng dilo tsotlhe tse di mo lefatsheng.
Kakantsho: Dirisa mafoko a a mo go Bahebera 3:4: “Ntlo nngwe le nngwe e agiwa ke mongwe, mme yo o agileng dilo tsotlhe ke Modimo.”
Lekgarebe lengwe le le bidiwang Carol le tlhalosa mafoko a a mo go Bahebera 3:4 jaana: “A re re o tsamaya mo sekgweng se go bonalang go ise go tsamaye go nne motho mo go sone. Mme fa o leba fa fatshe o bona letlhokwa la mmetšhise. O tla akanyang? Batho ba le bantsi ba ne ba tla re, ‘Go na le motho yo o fetileng fano.’ Fa e le gore selo se sennye jaana se dira gore o dumele gore mongwe o fetile fano, go tweng jaanong ka selo se segolo jaaka lobopo le dilo tsotlhe tse di mo go lone!”
Fa mongwe a re: “Fa e le gore kgang ya popo e boammaaruri, jaanong ke mang yo o bopileng Mmopi?”
O ka araba ka go re: “Fela ka gonne re sa tlhaloganye sengwe le sengwe ka Mmopi ga go reye gore ga a yo. Ka sekai, o ka tswa o sa itse botshelo jotlhe jwa motho yo o tlhamileng founo ya selula e o e dirisang, mme gone o a dumela gore go na le mongwe yo o e tlhamileng, a go jalo?” [Mo letle gore a arabe.] “Go gontsi mo re ka go ithutang ka Mmopi. Fa o kgatlhegela go itse, nka itumelela go go bolelela se ke se ithutileng ka ene.”
Nna o Ipaakantse
Baebele ya re o tshwanetse go nna o “iketleeleditse go iphemela fa pele ga mongwe le mongwe yo o lo batlang lebaka la tsholofelo e e mo go lona, mme lo dira jalo ka bonolo le tlotlo e e boteng.” (1 Petere 3:15) Ka jalo, ela tlhoko dintlha tse pedi
Se o se buang. Go rata Modimo go botlhokwa e bile go ka go tlhotlheletsa gore o bue ka bopelokgale. Mme go bolelela batho fela kafa o ratang Modimo ka gone go ka tswa go sa lekana go ba tlhotlheletsa go dumela gore Modimo ke ene a bopileng dilo tsotlhe. Go ka nna molemo thata gore o dirise dikai tsa dilo tsa tlhago go ba bontsha lebaka la go bo go utlwala go dumela mo popong.
Kafa o se buang ka gone. Bontsha gore o a itlhaloganya mme gone o se ka wa nna lenyatso kgotsa wa itira e kete o botoka mo go ba bangwe. Batho ba ka akanyetsa se o se buang fa o bua le bone ka tsela e e bontshang gore o tlotla dilo tse ba di dumelang le gore o tlhaloganya gore ba na le tshwanelo ya go itirela tshwetso ya se ba se dumelang.
“Ke akanya gore go botlhokwa gore o se ka wa ba nyatsa kgotsa wa itira maitsegotlhe. Ga o kitla o fitlhelela sepe fa tsela e o buang ka yone e bontsha gore o ba tseela kwa tlase.”
—Elaine.
Didirisiwa tse di ka go thusang go tlhalosa se o se dumelang
Mosha mongwe yo o bidiwang Alicia a re: “Fa re sa ipaakanyetsa, re tla didimala go tila go itsenya matlho a batho.” Jaaka Alicia a bontsha, ditlamelwana tsa pula di baakanngwa go sa le gale. Jenna a re: “Ke ikutlwa ke phuthologile thata fa e re ke bua ka popo ke bo ke akanyeditse go sa le gale ka sekai se se motlhofo se nka se dirisang go tshegetsa se ke se dumelang.”
O ka bona kae dikai tseno? Basha ba le bantsi ba ile ba atlega fa ba dirisa didirisiwa tse di latelang:
The Origin of Life
—Five Questions Worth Asking
The Wonders of Creation Reveal God’s Glory (bidio)
Motseletsele wa ditlhogo tse di reng “A di Tlhamilwe?” mo makasineng wa Tsogang! (Thaepa mafoko jaaka a ntse fano, “a e tlhamilwe” mo LAEBORARI YA MO INTERNET.)
Dirisa LAEBORARI YA MO INTERNET go bona tshedimosetso e e oketsegileng.
Gape o ka fitlhela go thusa go sekaseka ditlhogo tse di fetileng tse di mo motseletseleng ono o o reng, “Popo kgotsa Thutotlhagelelo?”
Karolo 2: Goreng o Tshwanetse go Ganetsa Thutotlhagelelo?
Karolo 3: Gore o Tshwanetse go Dumela mo Popong?
Kakantsho: Tlhopha dikai tse o tlhomamisegileng ka tsone. Go tla nna motlhofo gore o di gopole mme o ka kgona go di bua o tlhatswegile pelo. Leka go ikatisa kafa o tla tlhalosang mabaka a se o se dumelang ka gone.
Ithute mo go Oketsegileng
TSOGANG!
“Ke Tlhatswegile Pelo Gore Botshelo bo Tlhamilwe ke Modimo”
Bala o utlwe gore ke eng fa moitsesaense a fetotse tsela e a lebang ka yone Baebele, thuto ya go iphetogela ga dilo le tshimologo ya botshelo.


text:
KGAOLO 7
A o Tsaya Botshelo bo le Botlhokwa Jaaka Modimo a bo Tsaya?
“O na le motswedi wa botshelo.”—PESALEMA 36:9.
1, 2. Ke mpho efe e e tswang kwa Modimong e e botlhokwa thata gompieno, mme ke ka ntlha yang fa go le jalo?
RRAARONA yo o kwa legodimong o re neile mpho e e botlhokwa thata—mpho ya go tshela re le batho ba ba botlhale ba ba kgonang go etsa dinonofo tsa gagwe. (Genesise 1:27) Ka gonne re na le mpho eo e e botlhokwa thata, re kgona go tlhaloganya kafa melaometheo ya Baebele e re solegelang molemo ka gone. Fa re dirisa melaometheo eno, re ka nna batho ba ba godileng semoyeng ba ba ratang Jehofa le ba ‘bokgoni jwa bone jwa go lemoga bo thapisitsweng gore bo farologanye se se siameng le se se sa siamang.’—Bahebera 5:14.
2 Go botlhokwa thata gompieno gore re tlhaloganye kafa melaometheo ya Baebele e re solegelang molemo ka gone, ka go bo dilo di setse di raraane thata mo lefatsheng mo e leng gore ga go kgonege gore go nne le melao e e ka akaretsang maemo otlhe a a ka nnang teng mo botshelong. Seno se bonala sentle mo go tsa kalafi, segolobogolo malebana le melemo e e tswang mo mading le kalafi e go dirisiwang madi mo go yone. Kgang eno e botlhokwa mo bathong botlhe ba ba batlang go ikobela Jehofa. Le fa go ntse jalo, fa re tlhaloganya melaometheo ya Baebele e e malebana le kgang eno, re tshwanetse go kgona go dira ditshwetso tse di botlhale tse di tla dumalanang le segakolodi sa rona le go re boloka mo loratong lwa Modimo. (Diane 2:6-11) Sekaseka mengwe ya melaometheo eno.
BOTSHELO LE MADI DI BOITSHEPO
3, 4. Baebele e umaka boitshepo jwa madi leng lekgetlho la ntlha, mme seo se theilwe mo melaometheong efe?
3 Lekgetlho la ntlha la fa Jehofa a ne a bolela kafa botshelo le madi di amanang thata ka gone le kafa di leng boitshepo ka gone, e ne e le fela fa Kaine a sena go bolaya Abele. Modimo o ne a raya Kaine a re: “Reetsa! Madi a ga monnao a goela kwa go nna go tswa mo mmung.” (Genesise 4:10) Mo matlhong a ga Jehofa, madi a ga Abele a ne a tshwantshetsa botshelo jwa gagwe, jo bo neng bo kgaupeditswe setlhogo. Ka jalo, go ka twe madi a ga Abele a ne a goela kwa Modimong gore a a busolosetse.—Bahebera 12:24.
4 Morago ga Morwalela wa motlha wa ga Noa, Modimo o ne a letla batho gore ba je nama ya diphologolo mme a ba laela gore ba se ka ba ja madi a tsone. Modimo o ne a re: “Fela nama e e nang le moya wa yone—madi a yone—lo se ka lwa e ja. Mme, mo godimo ga moo, madi a lona, a meya ya lona, ke tla a lopa.” (Genesise 9:4, 5) Taelo eno e ama ditlogolwana tsotlhe tsa ga Noa go tla go fitlha mo motlheng wa rona. E gatelela se Modimo a neng a se boleletse Kaine—gore madi a emela moya kgotsa botshelo jwa dibopiwa tsotlhe. Gape molao oo o supa gore Jehofa, Motswedi wa botshelo, o tla sekisa batho botlhe ba ba sa tlotleng botshelo le madi.—Pesalema 36:9.
5, 6. Molao wa ga Moshe o ne wa bontsha jang gore madi a boitshepo e bile a botlhokwa thata? (Bona gape le lebokose le le reng “ Tlotla Botshelo Jwa Diphologolo.”)
5 Dithuto tseno tse pedi tse di botlhokwa thata di ne tsa umakiwa le mo Molaong wa ga Moshe. Lefitiko 17:10, 11 ya re: “Fa e le motho ope . . . yo o jang madi a mofuta ope, ruri sefatlhego sa me se tla galefela moya ope o o jang madi, mme ruri ke tla o kgaola mo bathong ba ga one. Gonne moya wa nama o mo mading, mme nna ka bonna ke a lo beetse mo sebesong gore lo direle meya ya lona tetlanyo, ka gonne madi ke one a dirang tetlanyo ka moya o o mo go one.” *—Bona lebokose le le reng “ Madi a Kgona go Dira Tetlanyo.”
6 Fa madi a phologolo e e tlhabilweng a ne a sa dirisiwe mo sebesong, a ne a tshwanetse go tshololelwa fa fatshe. Ka jalo, ka tsela ya tshwantshetso, botshelo bo ne bo busediwa go Mong wa jone wa ntlhantlha. (Duteronome 12:16; Esekiele 18:4) Le fa go ntse jalo, ela tlhoko gore Baiseraele ba ne ba sa tshwanela go feteletsa dilo mme ba leke go ntsha lerothodi lengwe le lengwe la madi mo nameng ya phologolo. Moiseraele o ne a ka ja nama ya phologolo ka segakolodi se se phepa fa e le gore e ne e tlhabilwe e bile e tsholotswe madi ka tshwanelo, ka gonne seo se ne se tla bontsha gore o tlotla Moneibotshelo.
7. Dafide o ne a bontsha jang gore o tlotla boitshepo jwa madi?
7 Dafide, “monna yo o amogelwang ke pelo ya [Modimo]” o ne a tlhaloganya melaometheo ya molao wa Modimo malebana le madi. (Ditiro 13:22) Ka nako nngwe fa a ne a nyorilwe thata, banna ba gagwe ba le bararo ba ne ba tsena ka dikgoka mo bothibelelong jwa baba, ba ga metsi mo mogobeng mme ba a lere kwa go ene. Dafide o ne a dira eng? O ne a re: “A ke tla nwa madi a banna ba ba bayang meya ya bone mo kotsing ka go ya?” Mo go Dafide, go nwa metsi ao go ne go tla tshwana le go nwa madi a banna ba gagwe ba ba neng ba tsentse matshelo a bone mo kotsing ka go ya go a ga. Ka jalo le fa a ne a nyorilwe, o ne “a a tshololela kwa go Jehofa.”—2 Samuele 23:15-17.
8, 9. A tsela e Modimo a lebang botshelo le madi ka yone e ne ya fetoga fa phuthego ya Bokeresete e tlhomiwa? Tlhalosa.
8 Dingwaga di ka nna 2 400 Noa a sena go bolelelwa molao o o malebana le madi le dingwaga di ka nna 1 500 kgolagano ya Molao e sena go dirwa, Jehofa o ne a tlhotlheletsa setlhopha se se laolang sa phuthego ya bogologolo ya Bokeresete go kwala jaana: “Moya o o boitshepo le rona ka borona re bone go le molemo go se lo okeletse mokgweleo o mongwe, fa e se dilo tseno tse di tlhokegang, go nna lo ithiba mo dilong tse di isediwang medingwana ditlhabelo le mo mading le mo dilong tse di kgamilweng le mo kgokafalong.”—Ditiro 15:28, 29.
9 Eleruri, setlhopha se se laolang sa bogologolo se ne sa lemoga gore madi a boitshepo le gore go a dirisa ka tsela e e sa tshwanelang ga go a siama fela jaaka go obamela medingwana kgotsa go akafala. Bakeresete ba boammaaruri gompieno ba leba kgang eno ka tsela e e tshwanang. Mo godimo ga moo, ka gonne ba dirisa melaometheo ya Baebele, ba kgona go itumedisa Jehofa fa ba dira ditshwetso malebana le go dirisa madi.
GO DIRISIWA GA MADI MO KALAFING
10, 11. (a) Basupi ba ga Jehofa ba leba jang go tshelwa madi a a feletseng le dikarolo tse dikgolo tsa madi? (b) Bakeresete ba ka leba dilo ka tsela e e sa tshwaneng mo dintlheng dife malebana le madi?
10 Basupi ba ga Jehofa ba lemoga gore go “ithiba mo . . . mading” go raya gore ga ba a tshwanela go dumela go tshelwa madi le go aba madi a bone kgotsa go a boloka gore ba tle ba a tshelwe. Ka ntlha ya gore ba tlotla molao wa Modimo, ga ba amogele le dikarolo tse nnè tse dikgolo tsa madi: disele tse dikhibidu, disele tse ditshweu, dipolatelete le polasema.
11 Gompieno, dikarolo tse dikgolo tsa madi di kgaoganngwa go nna dikarolwana, mme dikarolwana tseno di bo di dirisiwa ka ditsela tse di farologaneng. A Mokeresete a ka amogela dikarolwana tseo tsa madi? A o di tsaya e le “madi”? Motho mongwe le mongwe o tshwanetse go itirela tshwetso mo kgannyeng eno. Go ntse jalo le ka mekgwa ya kalafi e e jaaka hemodialysis, hemodilution, le cell salvage e mo go yone go dirisiwang madi a gago, fa fela a ne a sa bolokiwa.—Bona Dintlha Tse di Oketsegileng tsa setlhogo se se reng, “Dikarolwana Tsa Madi le Mekgwa ya Karo.”
12. Re tshwanetse go leba le go dira dilo jang mo dikgannyeng tse di amang segakolodi?
12 A dikgang tse motho a itirelang tshwetso mo go tsone ga di botlhokwa go le kalo mo go Jehofa? Di botlhokwa ka gonne o kgatlhegela thata kafa re akanyang ka gone le gore re tlhotlhelediwa ke eng. (Bala Diane 17:3; 21:2; 24:12.) Ka jalo fa re sena go kopa Jehofa gore a re kaele e bile re dirile dipatlisiso ka kelotlhoko ka molemo mongwe kgotsa mokgwa mongwe wa kalafi, re tshwanetse go reetsa segakolodi sa rona se se thapisitsweng ka Baebele. (Baroma 14:2, 22, 23) Mme gone, ba bangwe ga ba a tshwanela go re direla ditshwetso, le gone ga re a tshwanela go botsa ba bangwe jaana, “O ne o tla dira eng fa o ne o le mo boemong jo ke leng mo go jone?” Mo dikgannyeng tse di ntseng jalo, Mokeresete mongwe le mongwe o tshwanetse go “rwala morwalo wa gagwe.” *—Bagalatia 6:5; Baroma 14:12; bona lebokose la setlhogo se se reng “ A ke Tsaya Madi a le Boitshepo?”
MELAO YA GA JEHOFA E BONTSHA GORE KE RRE YO O LORATO
13. Melao le melaometheo ya ga Jehofa e bontsha eng ka ga gagwe? Tshwantsha.
13 Melao le melaometheo e e mo Baebeleng e bontsha gore Jehofa ke Moneimolao yo o botlhale le Rre yo o lorato yo o amegang thata ka gore dilo di tsamaele bana ba gagwe sentle. (Pesalema 19:7-11) Le fa molao wa go ‘ithiba mo mading’ e ne e se molao wa botsogo, o re sireletsa gore re se ka ra tsenwa ke malwetse a a bakwang ke go tshelwa madi. (Ditiro 15:20) Tota e bile, batho ba le bantsi mo go tsa kalafi ba re go ariwa kwantle ga go tshelwa madi ke “mokgwa o o molemo thata” wa kalafi o o dirisiwang mo metlheng ya segompieno. Mo Bakereseteng ba boammaaruri, seo se bontsha gore Jehofa o botlhale ka tsela e e se nang selekanyo e bile ke rre yo o lorato.—Bala Isaia 55:9; Johane 14:21, 23.
14, 15. (a) Tsela e Modimo a ratang batho ba gagwe ka yone e ne e bonala mo melaong efe? (b) O ka dirisa jang melaometheo e melao eno ya pabalesego e theilweng mo go yone?
14 Melao e mentsi e Modimo a neng a e neile Baiseraele ba bogologolo e ne e bontsha gore o amega ka batho ba gagwe. Ka sekai, o ne a batla gore matlo a Baiseraele a nne le lobotana lo lo thekeletsang borulelo go thibela dikotsi, e re ka go ne go direlwa dilo tse dintsi kwa marulelong. (Duteronome 22:8; 1 Samuele 9:25, 26; Nehemia 8:16; Ditiro 10:9) Gape Modimo o ne a laela gore dipoo tse di kotsi di tshwanetse go nna di disitswe. (Ekesodo 21:28, 29) Go itlhokomolosa ditaelo tseno go ne go bontsha go sa amege gotlhelele ka batho ba bangwe mme go ne go ka felela ka gore motho a nne le molato wa madi.
15 O ka dirisa jang melaometheo e melao eno e theilweng mo go yone? Akanya ka koloi ya gago, tsela e o kgweetsang ka yone, diruiwa tsa gago, legae la gago, lefelo le o berekang kwa go lone le mofuta wa boitlosobodutu jo o bo tlhophang. Mo dinageng dingwe, dikotsi ke tsone tse gantsi di bolayang basha go feta sepe se sele, gantsi e le ka ntlha ya gore ba tsenya matshelo a bone mo kotsing go sa tlhokege. Le fa go ntse jalo, basha ba ba batlang go tswelela ba le mo loratong lwa Modimo ba tsaya botshelo bo le botlhokwa mme ga ba batle go itlosa bodutu ka go dira dilo tse di kotsi. Ga ba akanye ka tsela ya boeleele ya gore ka gonne e le basha ba ka se gobale. Go na le moo, ba itumelela bosha jwa bone ka go se itlisetse masetlapelo go sa tlhokege.—Moreri 11:9, 10.
16. Ke molaomotheo ofe wa Baebele o o amang kgang ya go senya mpa? (Bona gape le ntlha e e kwa tlase.)
16 Tota le botshelo jwa lesea le le iseng le tsholwe bo botlhokwa thata mo matlhong a Modimo. Kwa Iseraeleng wa bogologolo, fa mongwe a ne a ka gobatsa mosadi wa moimana mme a bo a swa kgotsa lesea la gagwe le swa ka ntlha ya seo, Modimo o ne a tsaya motho yo o molato e le mmolai, mme o ne a tshwanetse go ntsha “moya mo boemong jwa moya.” * (Bala Ekesodo 21:22, 23.) Ka jalo, akanya kafa Jehofa a tshwanetseng a bo a ikutlwa ka gone fa a bona masea a mantsintsi a a iseng a tsholwe a bolawa ka boomo ngwaga le ngwaga ka go ntshiwa ga dimpa, a le mantsi a bolawa ka ntlha ya gore batho ba ikakanyetsa ba le bosi fela e bile ba tseneletse thata mo boitsholong jo bo maswe jwa tlhakanelodikobo.
17. O ne o ka gomotsa jang motho yo o sentseng mpa pele ga a itse melao ya Modimo?
17 Mme go tweng ka mosadi yo o sentseng mpa pele ga a itse boammaaruri jwa Baebele? A Modimo a ka se ka a mo utlwela botlhoko? Nnyaa ga go reye jalo! Tota e bile, motho yo o ikwatlhayang ka tsela ya mmatota a ka solofela gore Jehofa o tla mo itshwarela mo motheong wa madi a a tsholotsweng a ga Jesu. (Pesalema 103:8-14; Baefeso 1:7) Eleruri, Keresete ka boene o ne a re: “Ke tlile go biletsa, e seng batho ba ba siameng, mme baleofi kwa boikwatlhaong.”—Luke 5:32.
TILA GO AKANYA KA TSELA E E BOSULA!
18. Baebele e tlhalosa jang gore lebaka le legolo la go bo go na le dipolao tse dintsi ke lefe?
18 Mo godimo ga go sa utlwise batho ba bangwe botlhoko, Jehofa gape o batla gore re tlose mo dipelong tsa rona lebaka le legolo le le dirang gore go nne le dipolao di le dintsi—letlhoo. Moaposetoloi Johane o ne a re: “Mongwe le mongwe yo o tlhoileng mokaulengwe wa gagwe ke mmolai.” (1 Johane 3:15) Motho yo o ntseng jalo ga a tlhoa mokaulengwe wa gagwe fela mme o eletsa gore a ka bo a sule. Letlhoo la gagwe le ka bonala ka gore a mo senye leina mo go maswe kgotsa a mo latofatse ka maaka ka dilo tse e leng gore fa di ka bo di le boammaaruri di ne di ka lere katlholo ya ga Jehofa. (Lefitiko 19:16; Duteronome 19:18-21; Mathaio 5:22) A bo go le botlhokwa gore re tlose letlhoo lepe le le ka tswang le le mo dipelong tsa rona!—Jakobe 1:14, 15; 4:1-3.
19. Motho yo o tshelang ka melaometheo ya Baebele o leba jang ditemana tse di jaaka Pesalema 11:5 le Bafilipi 4:8, 9?
19 Gape batho ba ba tsayang botshelo bo le botlhokwa jaaka Jehofa a bo tsaya e bile ba batla go ipoloka mo loratong lwa gagwe ba tila mefuta yotlhe ya thubakanyo. Pesalema 11:5 ya re: “Moya wa [ga Jehofa] o tlhoile ope fela yo o ratang thubakanyo.” Temana eo ga e tlhalose botho jwa Modimo fela; ke molaomotheo o o amang tsela e re tshwanetseng go tshela matshelo a rona ka yone. E tlhotlheletsa batho ba ba ratang Modimo go tila mofuta mongwe le mongwe wa boitlosobodutu o o ka dirang gore motho a rate thubakanyo. Ka tsela e e tshwanang, mafoko a a reng Jehofa ke “Modimo wa kagiso” a tlhotlheletsa batlhanka ba gagwe go tlatsa megopolo ya bone le dipelo tsa bone ka dilo tse di rategang, tse di molemo le tse di tshwanelwang ke pako, tse di dirang gore go nne le kagiso.—Bafilipi 4:8, 9.
O SE KA WA AMANA LE MEKGATLHO E E NANG LE MOLATO WA MADI
20-22. Bakeresete ba itshwara jang malebana le lefatshe, mme ka ntlha yang?
20 Mo matlhong a Modimo, lefatshe lotlhe la ga Satane le na le molato wa madi. Tsamaiso ya lone ya dipolotiki, e mo Dikwalong e tshwantshiwang le dibatana tse di setlhogo, e bolaile dimilione tsa batho, go akaretsa le batlhanka ba ga Jehofa ba le bantsi. (Daniele 8:3, 4, 20-22; Tshenolo 13:1, 2, 7, 8) Mekgatlho ya tsa kgwebo le saense e ile ya dirisana le mebuso eno ya sekadibatana, mme ya dira dibetsa tse di kotsi fela thata, mme ka go dira jalo ya itirela poelo ya madi a mantsi. Kgang ya gore “lefatshe lotlhe le namaletse mo maatleng a yo o boikepo” e boammaaruri tota!—1 Johane 5:19.
21 Ka ntlha ya gore balatedi ba ga Jesu “ga ba karolo ya lefatshe” mme ga ba tseye letlhakore mo dipolotiking le mo dintweng tsa lone, ba tila go nna le molato wa madi ka bobone le jaaka setšhaba. * (Johane 15:19; 17:16) Mme ba etsa Keresete ka gore ba se ka ba dirisa dikgoka fa ba bangwe ba ba bogisa. Go na le moo, ba rata baba ba bone, e bile ba a ba rapelela.—Mathaio 5:44; Baroma 12:17-21.
22 Mo godimo ga moo, Bakeresete ba boammaaruri ba tila go inaakanya le “Babelona o Mogolo,” mmusomogolo wa lefatshe wa bodumedi jwa maaka, yo gape a nang le molato o mogolo thata wa madi. Lefoko la Modimo la re: “Go ne ga fitlhelwa madi a baporofeti le a baitshepi mo go ene le a botlhe ba ba bolailweng mo lefatsheng.” Ka jalo, re tlhagisiwa jaana: “Tswang mo go ene, batho ba me.”—Tshenolo 17:6; 18:2, 4, 24.
23. Go tswa mo Babelona o Mogolo go raya eng?
23 Go tswa mo Babelona o Mogolo ga go reye fela go iphimola leina kwa kerekeng. Gape go akaretsa go ila mekgwa e e bosula e bodumedi jwa maaka bo e amogelang kgotsa bo e buelelang phatlalatsa—dilo tse di tshwanang le boitsholo jo bo sa siamang, go inaakanya le dipolotiki le go gagamalela dikhumo ka bogagapa. (Bala Pesalema 97:10; Tshenolo 18:7, 9, 11-17) Gantsi ditiro tseno di ile tsa felela ka tshololo e ntsi ya madi!
24, 25. Ke eng se se ka dirang gore Modimo a utlwele botlhoko motho yo o nang le molato wa madi yo o ikwatlhayang, mme seno se ne se tshwantshediwa ke eng mo metlheng ya go kwalwa ga Baebele?
24 Pele ga re tsena mo kobamelong ya boammaaruri, rotlhe re ne re tshegetsa tsamaiso ya ga Satane ka tsela nngwe, mme ka jalo re ne re na le molato wa madi ka selekanyo se se rileng. Le fa go ntse jalo, ka gonne re ile ra fetola boitshwaro jwa rona, ra nna le tumelo mo setlhabelong sa thekololo sa ga Keresete e bile re ineetse mo Modimong, jaanong re amogelwa ke Modimo e bile re sirelediwa semoyeng. (Ditiro 3:19) Tshireletso eo e ne e tshwantshediwa ke metse ya botshabelo mo metlheng ya go kwalwa ga Baebele.—Dipalo 35:11-15; Duteronome 21:1-9.
25 Thulaganyo eo e ne e bereka jang? Fa Moiseraele a ne a ka bolaya mongwe ka phoso, o ne a tshwanetse go tshabela kwa motseng mongwe wa botshabelo. Fa baatlhodi ba ba tshwanelegang ba sena go dira tshwetso ka kgang eo, motho yo o bolaileng yo mongwe ka phoso o ne a tshwanetse go nna mo motseng wa botshabelo go fitlha moperesiti yo mogolo a swa. Morago ga moo o ne a ka nna gongwe le gongwe. Ruri seo ke sekao se se tlhomologileng sa kutlwelobotlhoko ya Modimo le sa kafa a tsayang botshelo jwa motho bo le botlhokwa thata ka gone! Metse eo ya bogologolo ya botshabelo e tshwana le thulaganyo ya Modimo gompieno, e e theilweng mo setlhabelong sa thekololo sa ga Keresete, e e re sireletsang gore re se ka ra bolaelwa go tlola ka phoso molao wa Modimo o o malebana le boitshepo jwa botshelo le madi. A o anaanela thulaganyo eo? O ka bontsha jang gore o a e anaanela? Tsela e nngwe ke ka go laletsa ba bangwe gore ba kopanele le wena mo motseng wa tshwantshetso wa botshabelo, segolobogolo jaaka “pitlagano e kgolo” e ntse e atamela ka bonako.—Mathaio 24:21; 2 Bakorintha 6:1, 2.
ANAANELA BOTSHELO KA GO RERA MOLAETSA WA BOGOSI
26-28. Boemo jwa rona gompieno bo tshwana jang le jwa ga moporofeti Esekiele, mme re ka ipoloka jang mo loratong lwa Modimo?
26 Boemo jwa batho ba Modimo mo motlheng wa rona bo re gakolola jwa moporofeti wa bogologolo Esekiele, yo Jehofa a neng a mo tlhoma gore e nne molebeledi wa semoya wa ntlo ya Iseraele. Modimo o ne a re: “O tla utlwa lefoko [la me] . . . o bo o ba naya tlhagiso e e tswang mo go nna.” Fa Esekiele a ne a ka tlhokomologa thomo ya gagwe, o ne a tla nna le molato wa madi a batho ba ba neng ba tla bolawa fa Jerusalema e senngwa. (Esekiele 33:7-9) Mme Esekiele o ne a le kutlo ka jalo a se ka a nna le molato wa madi.
27 Gompieno, re gaufi le bofelo jwa lefatshe lotlhe la ga Satane. Ka jalo, Basupi ba ga Jehofa ba go tsaya e le boikarabelo le tshiamelo go bolela ka “letsatsi la pusoloso” la Modimo le go bolela molaetsa wa Bogosi. (Isaia 61:2; Mathaio 24:14) A o nna le seabe ka botlalo mo tirong eno e e botlhokwa? Moaposetoloi Paulo o ne a tsaya thomo ya gagwe ya go rera masisi. Ka ntlha ya seo, o ne a ka re: “Ke phepa mo mading a batho botlhe, gonne ga ke a ithiba go lo bolelela boikaelelo jotlhe jwa Modimo.” (Ditiro 20:26, 27) A bo a re tlhometse sekao se se molemo jang se re ka se etsang!
28 Gone mme, e le gore re ipoloke mo loratong lwa ga Jehofa yo e leng rre yo o lorato, re tshwanetse go dira se se fetang fela go leba botshelo le madi jaaka Jehofa a di leba. Gape re tshwanetse go nna re le phepa kgotsa re le boitshepo mo matlhong a gagwe, jaaka re tla bona mo kgaolong e e latelang.
^ ser. 5 Lokwalopaka lwa Scientific American lo bolela jaana malebana le se Modimo a neng a se bua: “Le fa polelo eno e ka tsewa e le tshwantshiso, gape e boammaaruri le ka tsela ya mmatota: mofuta mongwe le mongwe wa sele ya madi o a tlhokega gore re tshele.”
^ ser. 12 Bona Tsogang! ya August 2006, tsebe 3-12, e e gatisitsweng ke Basupi ba ga Jehofa.
^ ser. 16 Bakwadi ba didikishinare ba re mafoko a temana eo ya Sehebera “go bonala a ka se ka a kaya go gobala ga mosadi fela.” Ela tlhoko gape gore Baebele ga e bue sepe ka gore Jehofa o atlhola motho fa leseanyana le le iseng le tsholwe le na le lobaka lo lo kana kang.
^ ser. 21 Bona Kgaolo 5, “Kafa re ka Nnang re Kgaogane le Lefatshe ka Gone.”
^ ser. 70 Bona Dintlha Tse di Oketsegileng tsa Setlhogo se se reng, “Dikarolwana Tsa Madi le Mekgwa ya Karo” go bona tshedimosetso e e oketsegileng.
Ithute mo go Oketsegileng
TORA YA TEBELO (MAKASINE O O ITHUTIWANG)
Lebaka La go Bo re Tshwanetse go Nna Boitshepo
A o kile wa tlhakana tlhogo kgotsa wa lapisega fa o bala buka ya Baebele ya Lefitiko? Dithuto tsa botlhokwa tse di mo go Lefitiko di ka go thusa gore o nne boitshepo mo kobamelong ya gago.


text:
MAFIKENG – LEGORO LA TSA MOLAO
Ka ga rona
Legoro la Tsa Molao kwa Khampaseng ya Mafikeng ke setheo se se gaisanang le tse dingwe sa bodithabathaba sa go ruta le go ithuta molao le go dira patlisiso mo tirelong ya tsa bosiamisi le puso ya temokerasi.
Boikaelelo jwa legoro leno ke go tlamela baithuti ba ba iseng ba aloge le ba ba alogileng ka thuto ya boleng jo bo kwa godimo ya semolao. Legoro leno le rutela baithuti ba ba iseng ba aloge go nna le dikirii ya Bachelor of Laws (LLB), e e theilweng mo kharikhulamong ya thuto ya semolao e e rutwang ka mokgwa o moa. Boikaelelo jwa seno ga se fela go ba naya kitso ya semolao mme ke go tlhomelela baithuti ka dikgono tsa botshelo le maitshwaro a a botlhokwa a boramolao ba tshwanetseng go tshela ka one mo sethabeng sa puso ya temokerasi.
Mo mophatong wa morago ga lekwalo la boalogane, Legoro le ruta baithuti dikhoso tse pedi tsa di dikirii tse pedi tsa Masetase ya Molao (LLM):
-
LLM ya botlhe e e akaretsang tiro ya khoso le pego e khutshwane ka tiro e e ithutelwang, khoso eno e naya baalogi ditshono tsa go ithutela pele Molao o o Amang Baagi, Filosofi ya Semolao, Molao wa Mathata a Lelapa, Molao wa Bokebekwa le Molao wa go Lwantsha Bokebekwa, le
-
mananeo a a kgethegileng a Masetase mo go tsa Molao wa Tsa Badiri le Molao wa Tshireletsego ya Sethaba.
Mo godimo ga moo, Legoro leno le tlamela ka dithulaganyo tsa go direla patlisiso kwa pele tse di felelang ka di dikirii tsa Bongaka mo go Tsa Molao(LLD) le Filosofi ya Bongaka.
Maiteko a rona a go dira patlisiso ke go tlamela ka ditshono tsa boleng jo bo kwa godimo, tse di maleba le tse di nang le boikaelelo mo go tsa Molao o o Amang Baagi le Filosofi ya Semolao, re tla re ntse re gatelela puso ya temokerasi, bolaodi jo bo siameng, go ikarabelela mo molaong, boeteledipele jwa setso le Molaotheo, malao wa tsa badiri le tshireletsego ya sethaba, ditshwanelo tsa botho le go sirelediwa ga dithaba tse e leng ditlhotswana fela, go lwantsha bokebekwa, bosupi ka bokebekwa jo bo dirilweng le kotlhaelo ya jone.
Tikatikwe ya rona ya Molao ya Baagi e tlamela ka ditshono tse di molemo tsa thuto ya semolao, go akaretsa le go katisa baithuti ba ba ithutelang go nna babueledi ba semolao le ba ba thusang ka tsa molao mme e se boramolao le go naya batho ba ba dikobo-di-magetleng thuso ya semolao le kgakololo.


text: Mokgwa wa bogologolo wa Sekeresete wa go meditheita ka go bua lefoko le le lengwe (mantra) o ne wa tsosoloswa ke monko wa Seesimane wa Benedictine, e bong Dom John Main (1926-82) o tlhomile Tikwatikwe ya Meditheišene ya Bakeresete kwa London (1975), mme gape, mmogo le Dom Laurence Freeman OSB, ba batlile setšhaba sa meditheišene sa batho ba ba dumelang le batho fela kwa monasetering wa Montreal (1977). Setšhaba sa Lefatshe sa Meditheišene wa Bakeresete se tlhamilwe kwa London (1991) mme se eteletswe pele ke Dom Laurence le Boto ya Kaelo ya maloko a boditšhabatšhaba. Setšhaba se ntse se tlhaeletsa le go go godisa meditheišene jaaka o rutilwe ke John Main ka ga kopano ya botlhe. Maikemisetso a fitlhelelwa ka setlamo sa phasalatso (Medio Media) e bong Tikwatikwe ya Boditšhabatšhaba kwa London, Lekwalokgang la Boditšhabatšhaba la kotara le Seminara ya Ngwaga ya John Main.


text:
BASHA BA BOTSA JAANA
Nka Kgona Jang go Itshokela Masetlapelo?
Mongwe le mongwe a ka welwa ke masetlapelo. Baebele ya re: “Ba ba bofefo ga ba fenye lobelo, le fa e le ba ba thata ga ba fenye ntwa.” “Ba diragalelwa ke motlha le tiragalo e e sa bonelwang pele.” (Moreri 9:11) Seno se akaretsa le basha ba ba ileng ba lebana le masetlapelo. Ba ile ba kgona jang go emelana le one? Ela tlhoko dikai tseno tse pedi.
REBEKAH
Batsadi ba me ba ile ba tlhalana fa ke ne ke na le dingwaga di le 14.
Ke ile ka ipolelela gore batsadi ba me ga ba tlhalane ke fela gore rre o ne a tlhoka nako ya go ikakanya. O ne a rata mmè, ka jalo, o ne a ka mo tlogela jang? O ne a se kitla a ntlogela.
Ke ne ke sa kgone go bolelela ope ka se se neng se ntiragalela. Ke ne ke sa batle go akanya ka gone. Ke ne ke galefile le fa gone ka nako eo ke ne ke sa lemoge. Ke ile ka simolola go tlhobaela mme ka nna le mathata a go robala.
Fa ke ne ke le dingwaga di le 19, mmè o ne a bolawa ke kankere. E ne e le tsala ya me ya tlhogo ya kgomo.
Ke ne ke gamaregile tota fa batsadi ba me ba tlhalana mme gone fa mmè a tlhokafala, ke ne ka utlwa botlhoko thata. Ga ke ise ke lebale le gompieno. Ke sa ntse ke sa kgone robala e bile ke sa ntse ke tlhobaela thata.
Mme go na le dilo tse di nthusang thata. Ka sekai, Diane 18:1 e re tlhagisa gore re se ka ra itlhaola, ka jalo, ke leka go latela kgakololo eo.
E re ka ke le Mosupi wa ga Jehofa, ke leka go bala dikgatiso tsa Baebele tse di kgothatsang. Buka ya Dipotso Tse Basha ba di Botsang—Dikarabo Tse di Nang le Tharabololo e ile ya nthusa thata ka nako ya fa batsadi ba me ba ne ba tlhalana. Ke gopola ke bala setlhogo se se reng, “A Nka Itumela Le fa Ke Nna mo Lelapeng la Motsadi yo o Esi?” mo Bolumo 2 ya buka eo.
Dingwe tsa ditemana tse ke di ratang thata tse di nthusitseng go lebana le ditlhobaelo, ke Mathaio 6:25-34. Jesu o botsa jaana mo temana 27: “Ke mang wa lona yo ka go tlhobaela a ka oketsang lobaka lwa botshelo jwa gagwe ka kubita * e le nngwe?”
Dilo tse di bosula di diragalela mongwe le mongwe mme ke ithutile mo go mmè gore tsela e re itshwarang ka yone fa re lebana le diteko, e botlhokwa thata. O ile a diragalelwa ke dilo tse dintsi—go tlhalwa le go tsenwa ke bolwetse jo bo kotsi—le fa go ntse jalo, o ne a sa nnele go akanya thata ka tsone e bile tumelo ya gagwe mo Modimong e ne ya nna e nonofile go fitlha a tlhokafala. Ga nkitla ke tsamaya ke lebala dilo tse a di nthutileng ka Jehofa.
Se o ka akanyang ka sone: Go bala Baebele le dikgatiso tse di theilweng mo Baebeleng go ka go thusa jang go lebana le masetlapelo?—Pesalema 94:19.
CORDELL
Fa ke na le dingwaga di le 17, ke ne ka bona fa rre a tlhokafala. Eo e ne e tiragalo e ke se kitlang ke e lebala. Ke ne ke utlwile botlhoko thata.
Ke ne ke sa batle go dumela gore rre o tlhokafetse, gore motho yo ke neng ke bona setopo sa gagwe se phuthetswe ka letsela, ke rre. ‘Ke ne ka ipolelela gore o tla tsoga kamoso.’ Ke ne ke ikutlwa ke latlhegetswe.
Nna le ba lelapa la gaetsho re Basupi ba ga Jehofa, ka jalo, phuthego ya rona e ile ya re ema nokeng thata fa rre a sena go tlhokafala. Ba ile ba re tlamela ka dijo, ba ithaopela go tla go nna le rona mme ba re ema nokeng ka lobaka lo loleele. Se ba neng ba se dira, se ne sa mpontsha gore Basupi ba ga Jehofa ke Bakeresete ba boammaaruri.—Johane 13:35.
Lekwalo la 2 Bakorintha 4:17, 18 le ile la nkgothatsa thata. La re: “Le fa pitlagano e le ya nakwana e bile e le motlhofo, e re bakela kgalalelo ya bokete jo bogolo thata e bile e le e e sa khutleng; re ntse re tlhomile matlho a rona, e seng mo dilong tse di bonwang, mme mo dilong tse di sa bonweng. Gonne dilo tse di bonwang ke tsa nakwana, mme dilo tse di sa bonweng ke tse di sa khutleng.”
Temana eo e maatla tota. Go boga ga ga rre e ne e le ga nakwana fela mme ditsholofetso tsa Modimo ka isagwe di nnela ruri. Loso lwa ga rre lo ne lwa nnaya tshono ya go sekaseka kafa ke dirisang botshelo jwa me ka gone e bile le ile la nthusa go ipeela mekgele e mesha.
Se o ka akanyang ka sone: Masetlapelo a ka go thusa jang gore o sekaseke mekgele e o e ipeetseng yone mo botshelong?—1 Johane 2:17.
^ ser. 14 Kubita e lekana le disentimetara di ka nna 45.
Ithute mo go Oketsegileng
Totatota Baebele e Ruta Eng?
Tsholofelo ya Mmatota ka Batho Ba o Ba Ratang ba ba Suleng
A o tlhokafaletswe ke mongwe yo o mo ratang? A go a kgonega go bona baswi gape? Ithute se Baebele e se rutang ka tsogo ya baswi.


text:
Saturday Nov 21, 2015. 18:16There will be new Mascom Top 8 Cup champions this season, after BDF XI dumped defending champions Gaborone United out of the tournament.
BDF XI : Mwampole Masule, Pelontle Lerole, Othusitse Mpharitlhe, Moshe Gaolaolwe, Keleagetse Mogomotsi, Bonolo Phduhudu, Keeagile Kobe, Lorato Mosweu, Patrick Kaunda, Kumbulani Madziba, Bitwell Phiri
Gaborone United : Goitseone Phoko, Edwin Olerile, Gaopatwe Seosenyeng, Godwin Osei-Bonsu, Thato Ogopotse, Tshepo Maikano, Ntesang Simanyana , Alphonse Modisaotsile, Obonwe Maome, Appiah Bismark, Benson Shilongo


text:
Ke Eng Fa lo Sa Dumele go Tshelwa Madi?
Dikgopolo tse di tlwaelegileng tse di seng boammaaruri
Se se seng boammaaruri: Basupi ba ga Jehofa ga ba dumele gore dingaka di ka ba thusa e bile ga ba batle kalafi ya bongaka.
Boammaaruri: Re batlela rona le ba malapa a rona kalafi e e molemo. Fa re lwala, re ya kwa dingakeng tse di kgonang go alafa le go dira dikaro di sa dirise madi. Re anaanela kgatelopele e e dirilweng mo go tsa kalafi. Tota e bile, gone jaanong kalafi e go sa tshelweng madi mo go yone e e filweng balwetse ba Basupi, e dirisiwa go thusa batho botlhe. Mo dinageng tse dintsi, jaanong molwetse mongwe le mongwe a ka itlhophela go tila dikotsi tse di tsamaisanang le go tshelwa madi, tse di jaaka malwetse a a fetisediwang ka madi, go sa dire sentle ga thulaganyo ya mmele ya go lwantsha malwetse le diphoso tse di dirwang ke batho.
Se se seng boammaaruri: Basupi ba ga Jehofa ba dumela gore tumelo e ka fodisa malwetse.
Boammaaruri: Ga re fodise batho ka go ba rapelela.
Se se seng boammaaruri: Go alafiwa kwantle ga go tshelwa madi go ja madi a mantsi.
Boammaaruri: Dikalafi tse go sa tshelweng madi mo go tsone di tlhwatlhwatlase. *
Se se seng boammaaruri: Basupi ba le bantsi go akaretsa le bana ba swa ngwaga le ngwaga ka gonne ba gana go tshelwa madi.
Boammaaruri: Kgang eo ga e boammaaruri gotlhelele. Gangwe le gape dingaka di dira dikaro tse di raraaneng tse di jaaka karo ya pelo, karo ya marapo le go ntsha kgotsa go tsenya dirwe dingwe mo mmeleng wa motho ba sa mo tshele madi. * Gantsi balwetse, go akaretsa le bana, ba ba sa tshelweng madi ba fola fela jaaka ba ba tshelwang madi kgotsa le eleng ka bonako go ba feta. * Tota ga go ope yo o ka tlhomamisang gore molwetse o tla swa ka gonne a ganne go tshelwa madi kgotsa gore o tla tshela ka gonne a dumetse go a tshelwa.
Ke eng fa Basupi ba ga Jehofa ba sa dumele go tshelwa madi?
Kgang eno e amana le tsa bodumedi e seng tsa bongaka. Tesetamente e Kgologolo le e Ntšha di re laela ka tsela e e utlwalang sentle gore re ithibe mo mading. (Genesise 9:4; Lefitiko 17:10; Duteronome 12:23; Ditiro 15:28, 29) Gape, Modimo o tsaya madi a emela botshelo. (Lefitiko 17:14) Ka jalo, re tila go tshelwa madi e se fela ka gonne re ikobela Modimo mme gape e le ka gonne re mo tlotla e re ka e le Moneibotshelo.
Dikgopolo tse di fetogang
Nako nngwe, bontsi jwa ba tsa bongaka ba ne ba tsaya gore go alafa kwantle ga go tshela madi go ka nna kotsi e bile go tshwana le go ipolaya, mme bosheng jaana kgopolo eno e ne ya fetoga. Ka sekai, ka 2004, mo setlhogong se se gatisitsweng mo lokwalopakeng lwa thuto ya tsa kalafi go ne ga twe “bontsi jwa mekgwa e e diretsweng go alafa balwetse ba Basupi ba ga Jehofa e tla dirisiwa go alafa balwetse botlhe mo dingwageng tse di tlang.” * Ka 2010 setlhogo sengwe sa lokwalopaka lwa Heart, Lung and Circulation se ne sa re “‘dikaro tse go sa tshelweng madi mo go tsone’ ga di a tshwanela go dirwa JW [Jehovah’s Witnesses (Basupi ba ga Jehofa)] fela mme di tshwanetse go dirwa mo maemong otlhe.”
Gone jaanong dingaka di le diketekete mo lefatsheng lotlhe di dirisa mekgwa e e thusang gore motho a se ka a latlhegelwa ke madi a mantsi fa di dira dikaro tse di raraaneng kwantle ga go tshela madi. Dikalafi tseno tse motho a sa tshelweng madi mo go tsone di dirisiwa le mo dinageng tse di tlhabologang e bile balwetse ba bantsi ba e seng Basupi ba ga Jehofa ba kopa gore di dirisiwe mo go bone fa ba alafiwa.
^ ser. 8 Bona Transfusion and Apheresis Science, Bolumo 33, No. 3, ts. 349.
^ ser. 10 Bona The Journal of Thoracic and Cardiovascular Surgery, Bolumo 134, No. 2, ts. 287-288; Texas Heart Institute Journal, Bolumo 38, No. 5, ts. 563; Basics of Blood Management, ts. 2; le Continuing Education in Anaesthesia, Critical Care & Pain, Bolumo 4, No. 2, ts. 39.
^ ser. 10 Bona The Journal of Thoracic and Cardiovascular Surgery, Bolumo 89, No. 6, ts. 918; le Heart, Lung and Circulation, Bolumo 19, ts. 658.
^ ser. 14 Continuing Education in Anaesthesia, Critical Care & Pain, Bolumo 4, No. 2, tsebe 39.
Ithute mo go Oketsegileng
DIKARABO TSA DIPOTSO TSA BAEBELE
Baebele ya Reng ka go Tshelwa Madi?
Go ya ka Baebele, Modimo o ne a ntsha taelo ya gore re ‘ithibe mo mading.’ Taelo eo e re ama jang gompieno?


text:
DIPOROJEKE TSA KOBAMELO YA LELAPA
DIPOROJEKE TSA KOBAMELO YA LELAPA
Kafa Moya o o Boitshepo o re Thusang ka Gone go Direla Jehofa
BAATLHODI KGAOLO 13-16
Kaedi ya Batsadi: Dirisa dithuto tseno go ithuta Baebele mmogo lo le lelapa.
TSE DINGWE TSE O KA DI ITSEELANG
Go sa Tshabe Sepe
Ruta bana ba gago gore ba ka nna pelokgale jang.
Kafa Jehofa a re Nonotshang ka Gone
Dirisa Polelo e e Tshwantshitsweng ya Baebele e e kaga Gidione le diporojeke tseno mo kobamelong ya lelapa.
Botsala Jwa Mmatota
Kaedi eno e ka go thusa go dirisa pego ya Baebele ya Ruthe go ruta bana ka dinonofo tsa tsala ya mmatota.


text:
loading
Language Setswana Book
short stories
E ke kokoano ya dikhutshwe. Nngwe le nngwe ya tsona e na le thuto mo mothong yo a e buisang, jaaka Rapharakano o o tshelang ka letsogo le le mo kobong, monna yo a sa batleng go tlamela bana ba gagwe, tiriso e e botlhaswa ya madi a batsofe le ditlamorago tsa yona. Go teng le dikgakololo tse di lebisitsweng kwa go bacwa ka ga HIV/AIDS. Stories with a message, such as a traffic officer living on bribery and a married man who doen't accept responsibility for his extramarital children. Youth are counselled on HIV/AIDS issues.
This Is The Printed Hardcopy Book, It Is Not Digitised In Any Way.
ISBN : 9780796006578